Diari Oficial de la Generalitat Valenciana


Sumari del DOGV 9869, del 12-06-2024 (2024/5422)

Extracte de la Resolució de 5 de juny de 2024, de la Conselleria d'Agricultura, Ramaderia i Pesca, per la qual es convoquen, per a l'exercici 2024, ajudes a la certificació de la producció ecològica a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9869

Data del DOGV
:   12-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5422


Organisme emissor
:   Conselleria d'Agricultura, Ramaderia i Pesca

Tipus de document
:   Extracte

Extracte de la Resolució de 5 de juny de 2024, de la Conselleria d'Agricultura, Ramaderia i Pesca, per la qual es convoquen, per a l'exercici 2024, ajudes a la certificació de la producció ecològica a la Comunitat Valenciana. [2024/5422]  
BDNS (identif.): 766054.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/766054  
  
Primer. Objecte  
L'objecte de les subvencions previstes en la present convocatòria és regular el règim d'ajudes destinades a fomentar la producció ecològica en l'àmbit de la Comunitat Valenciana en el programa de la qualitat dels aliments regulat en el Reglament (UE) 2018/848, del Parlament Europeu i del Consell, de 30 de maig, sobre producció ecològica i etiquetatge dels productes ecològics i pel qual es deroga el Reglament (CE) núm. 834/2007, del Consell.  
  
Segon. Beneficiaris  
Podran ser persones beneficiàries de l'ajuda establida en la present convocatòria les persones físiques o jurídiques inscrites en Registre d'operadors titulars d'explotacions agropecuàries (Registre de productors) i/o en el Registre d'operadors titulars d'empreses d'elaboració, manipulació, envasament, emmagatzematge, exportació o comercialització de productes ecològics (Registre d'empreses), d'acord amb la normativa que regula la producció i l'etiquetatge dels productes ecològics, i el Comité d'Agricultura Ecològica de la Comunitat Valenciana (CAECV), en la data de finalització del termini de presentació de les sol·licituds d'ajuda en la convocatòria corresponent.  
  
  
Tercer. Bases reguladores  
Les bases reguladores s'arrepleguen en l'Orde 6/2024, de 23 de maig, del conseller d'Agricultura, Ramaderia i Pesca, per la qual s'establixen les bases reguladores de les ajudes a la certificació de la producció ecològica a la Comunitat Valenciana. [2024/4821] (DOGV 9856/24.05.2024).  
  
Quart. Termini de presentació de les sol·licituds d'ajudes  
El termini de presentació de les sol·licituds d'ajudes a la certificació de la producció ecològica a la Comunitat Valenciana, serà de quinze dies hàbils, a comptar des de l'endemà de la publicació de la convocatòria en el Diari Oficial de la Generalitat Valenciana.  
  
Quint. Import  
Nou-cents noranta-set mil euros (997.000,00 €).  
  
Sext. Altres dades  
1. Les sol·licituds d'ajuda i pagament han de presentar-se mitjançant el model normalitzat que figura en la pàgina d'internet https://www.gva.es/va/inicio/procedimientos'id\_proc=18220 i els models que figuren en l'apartat impresos associats, degudament firmats.  
Les esmenes o les aportacions documentals posteriors a la presentació de la sol·licitud han de realitzar-se en l'URL següent http://www.gva.es/es/proc18688  
2. La documentació que cal aportar és la que preveu l'Orde 6/2024, de 23 de maig, de les bases reguladores, i la present convocatòria.  
  
València, 5 de juny de 2024.- El director general de Desenvolupament Rural (p. d. Orde 6/2024, de 23 de maig, del conseller d'Agricultura, Ramaderia i Pesca; DOGV 9856, 24.05.2024): Francisco Javier Benito Goerlich.